Foto: Yevropa shaharlarida Buchada o‘ldirilgan tinch aholi xotirasiga bag‘ishlab aksiyalar o‘tkazildi. Ishtirokchilar qo‘llari orqaga bog‘langan holda yerga yotib olgan

6-aprel kuni Varshava, Berlin, Vilnyus va Tbilisida Ukrainaning Bucha shahrida o‘ldirilgan tinch aholi xotirasiga bag‘ishlangan ommaviy aksiyalar bo‘lib o‘tdi. Aksiya ishtirokchilari qo‘llari orqaga bog‘langan holda yerga yotib olgan — Buchadan Rossiya qo‘shinlari chiqib ketganidan so‘ng shahar aholisining jasadlari xuddi shunday holatda topilgandi. Berlindagi namoyishchilar Rossiyaning neft, gaz va ko‘miri importiga embargo qo‘yishni talab qildi. 5-aprel kuni Moskva ko‘chalarida ham qo‘llari bog‘langan faol bir kishilik aksiya o‘tkazgandi.
Berlin

 Buchaga tashrif buyurgan Zelenskiy. Mariupoldagi chechenistonlik harbiy — urushning 40-kunidan fotoreportaj
Varshava

Vilnyus 

Tbilisi

Moskva

Eslatib o‘tamiz, Kiyev viloyatidagi Bucha shahrida tinch aholining qirg‘in qilingani 2-aprel kuni, Rossiya harbiylari chiqib ketganidan keyin Ukraina armiyasi shahar ustidan nazorat o‘rnatgan paytda ma’lum bo‘ldi. Ukraina prezidenti mahalliy aholining o‘limida rossiyalik askarlarni aybladi. Rossiya Mudofaa vazirligi halok bo‘lganlarning video va suratlarini “provokatsiya” va “G‘arb ommaviy axborot vositalari uchun Kiyev rejimining tomoshasi” deb atadi. Vazirlik da’vo qilishicha, rus harbiylari 30-mart kuni shaharni tark etgunga qadar Bucha shahridagi birorta ham mahalliy aholi “zo‘ravonlik harakatlaridan jabr ko‘rmagan”.